Un bibita [bí-bi-ta], biberage [bi-be-rá-je] o bibitura [bi-bi-tú-ra] es un liquido que pote esser consumite per humanos (o eventualmente per altere animales). Le bibita le plus fundamental es aqua. Historicamente, le raritate de aqua potabile ha favorisate le consumption de altere bibitas, como the, bira e vino. Ora in multe paises, aqua potabile es accessibile, e on pote mesmo emer aqua mineral, aqua de fonte imbottiliate, aqua gasose, aqua aromatisate, etc.